CELEX: 62020TA0536
Language: hu
Date: 2022-02-02 00:00:00
Title: T-536/20. sz. ügy: A Törvényszék 2022. február 2-i ítélete – LU kontra EBB („Közszolgálat – Az EBB munkavállalói – A munkahelyi méltóságról szóló szabályzat – Lelki zaklatás – Vizsgálati eljárás – Megsemmisítés iránti kereset – A vizsgálóbizottság végleges jelentése – Előkészítő aktus – Elfogadhatatlanság – A panaszt elutasító határozat – Sérelmet okozó aktus – Elfogadhatóság – Az Alapjogi Charta 41. cikke – Védelemhez való jog – Meghallgatáshoz való jog – Indokolási kötelezettség – Felelősség”)

2022.3.21.   
            
            
               HU
            
            
               Az Európai Unió Hivatalos Lapja
            
            
               C 128/21
            
         
      A Törvényszék 2022. február 2-i ítélete – LU kontra EBB
      (T-536/20. sz. ügy) (1)
      
      („Közszolgálat - Az EBB munkavállalói - A munkahelyi méltóságról szóló szabályzat - Lelki zaklatás - Vizsgálati eljárás - Megsemmisítés iránti kereset - A vizsgálóbizottság végleges jelentése - Előkészítő aktus - Elfogadhatatlanság - A panaszt elutasító határozat - Sérelmet okozó aktus - Elfogadhatóság - Az Alapjogi Charta 41. cikke - Védelemhez való jog - Meghallgatáshoz való jog - Indokolási kötelezettség - Felelősség”)
      (2022/C 128/29)
      Az eljárás nyelve: angol
      
         Felek
      
      
         Felperes: LU (képviselő: B. Maréchal ügyvéd)
      
         Alperes: Európai Beruházási Bank (képviselők: G. Faedo és K. Carr, meghatalmazottak, segítőik: J. Currall és B. Wägenbaur ügyvédek)
      
         Az ügy tárgya
      
      Az EUMSZ 270. cikk és az Európai Unió Bírósága alapokmányának 50a. cikke (1) bekezdése alapján egyrészt lényegében a vizsgálóbizottság 2020. május 13-i, a munkahelyi méltóságról szóló zárójelentésének megsemmisítése, valamint az EBB elnökének 2020. május 26-i, a felperes által lelki zaklatás miatt benyújtott panaszt elutasító határozatának megsemmisítése, másrészt a felperes által állítása szerint elszenvedett kár megtérítése iránti kérelem.
      
         Rendelkező rész
      
      
                  1)
               
               
                  A Törvényszék az Európai Beruházási Bank (EBB) elnökének 2020. május 26-i, a LU által lelki zaklatás miatt benyújtott panaszát elutasító határozatát megsemmisíti.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  A Törvényszék az EBB-t kötelezi a költségek viselésére.
               
            
         (1)  HL C 399., 2020.11.23.